Kristy og Steve svarede forholdsvis hurtigt på alle spørgsmål og beskeder, og det var nemt at komme i kontakt med dem, da vi var ankommet. Selve værelset var meget mindre og måske mere primitivt, end det tager sig ud på billedet - og derudover fremgår det ikke klart nok af beskrivelsen, at det befinder sig i en slags hostel-kollektiv, hvor 3-4 værelser lejes ud. Der er meget spraglet (røgelsespinde sørgede for en lidt for intens odeur i hele hytten) med fælles kunstner-arrangementer, store vægmalerier og katten Papers, der går frit omkring i hele lejligheden.

Området (East Harlem) er mildest talt ikke det mest charmerende på Manhattan, men hvis man vil spare lidt penge er det et udmærket sted at bo et par dage. Der ligger en subway-station et par blocks derfra, og det tager nok omkring 20 minutter at komme ind til Midtown.